Njoftim

Ministria e Bujqësisë dhe Zhvillimit Rural për të mbështetur tregtimin e produkteve bujqësore dhe blegtorale në ambiente të përshtatshme dhe të menaxhuara nga strukturat publike, si dhe për të promovuar produktet bujqësore dhe turistike, dëshiron të informojë bashkitë mbi një mundësi financimi për rivitalizimin e tregjeve tradicionale.

Financimi, deri në një vlerë maksimale prej 30 milion lekë, përfshin tregje pakice të kombinuara me logjistikë turistike. Pjesë e tij mund të jenë edhe dhomat frigoriferike për ruajtjen e produkteve bujqësore në kushte optimale dhe furnizimin e tregjeve me to, si dhe fasilitete të tjera.

Ftohen Njësitë e Qeverisjes Vendore të interesuara, që deri më datë 16 Shtator 2024, të dërgojnë zyrtarisht pranë Ministrisë së Bujqësisë dhe Zhvillimit Rural kërkesën e tyre për financim, të shoqëruar me dokumentacionin e mëposhtëm:

• Analizë/vlerësim të kostove dhe përfitimit në aspektin ekonomik dhe menaxhimin financiar;

• Projektin arkitektonik dhe preventivin me kostot përkatëse;

• Formën e menaxhimit dhe afatin e implementimit të projektit.